Diari Oficial de la Generalitat Valenciana


Sumari del DOGV 4820, del 16-08-2004 (2004/7851)

Notificació d'iniciació de l'expedient sancionador 199/04 SAN, seguit contra Matthias Steinhagen.
-------------------------------------------------------------------------------------------------

### Dades del document

Número de DOGV
:   4820

Data del DOGV
:   16-08-2004

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2004/7851


Organisme emissor
:   Conselleria de Territori i Habitatge

Tipus de document
:   Anunci

Notificació d'iniciació de l'expedient sancionador 199/04 SAN, seguit contra Matthias Steinhagen. [2004/7851]
  
De conformitat amb el que s'ha acordat per aquesta Subsecretaria, i a l'empara del que disposa l'article 59.5 de la Llei 30/1992, de règim jurídic de les administracions públiques i del procediment administratiu comú, mitjançant el present edicte es notifica a Matthias Steinhagen amb últim domicili conegut al camí dels Tossals, 20 de Xàbia (Alacant), acord d'iniciació de data 14 de maig de 2004 dictat pel director territorial de Territori i Habitatge d'Alacant en l'expedient sancionador núm. 199/04 SAN, que s'està tramitant a la Unitat d'Inspecció del Territori d'aquesta Conselleria:
  
Vistes les actuacions prèvies practicades a l'empara de l'article 12 del Reial decret 1398/93 de 4 d'agost, pel qual s'aprova el Reglament de procediment per a l'exercici de la potestat sancionadora.
  
Vist que en data 26 de novembre de 2003, agents mediambientals van poder constatar que en la parcel·la 235 del polígon 12, paratge Capitans, del terme municipal de Dénia el Sr. Matthias Steinhagen ha construït una caseta de fusta i instal·lat un tanca amb tela metàl·lica de color verd, parcel·la que es localitza a sòl classificat com a zona perifèrica d'esmorteïment d'impactes, àrea agrícola, del Parc Natural del Montgó segons la zonificació establida en el Decret 180/2002, de 5 de novembre, del Govern Valencià, pel qual s'aprova el Pla d'ordenació dels recursos naturals del Montgó (DOGV núm. 4374, de 08/11/2002).
  
Vist que la citada caseta i tanca no compten amb el preceptiu informe favorable previ de la Conselleria de Territori i Habitatge que determine que reuneixen els requisits per a la seua autorització d'acord amb el que establix l'article 107 de la citada norma, i que a més no consta que es tracte d'un dels supòsits legalment previstos per a això.
  
Vist que els referits fets poden ser constitutius d'una infracció tipificada en l'article 52 apartat 19 de la Llei 11/1994, de 27 de desembre de la Generalitat Valenciana, d'espais naturals protegits de la Comunitat Valenciana, i qualificada de menys greu en l'article 54.2.c), i la sanció del qual ve determinada en l'article 58 de la citada llei, el qual estableix:
  
Les infraccions tipificades en l'article 52 d'aquesta llei se sancionaran amb les següents multes:
  
b) Infraccions menys greus: de 601,02 € a 6.010,12 €.
  
En el present supòsit la sanció seria de 5.710 € (cinc mil set-cents deu euros), per la gravetat dels fets imputats de conformitat amb el que s'exposa anteriorment.
  
Vist que, amb independència de la sanció que procedisca l'infractor està obligat a reparar el dany causat i adoptar les mesures necessàries per a restablir l'equilibri mediambiental segons l'article 55 de la Llei 11/1994, de 27 de desembre, de la Generalitat Valenciana, d'espais naturals protegits de la Comunitat Valenciana, en el present cas consistirà en l'eliminació de la citada caseta i tanca, i si no procedira a això, la Conselleria de Territori i Habitatge podrà optar per imposar multes coercitives de fins a 3.005,06 €, reiterades per lapses de temps suficients per a portar a terme allò que s'ha ordenat, o reparar de forma subsidiària i s'exigiran les quantitats corresponents per via executiva.
  
Tot això sense perjudici del que resulte de la instrucció, i és l'òrgan competent per a la resolució del present expedient el director territorial de Territori i Habitatge, per raó del que disposa l'article 60.1 de la Llei 11/1994, de 27 de desembre, d'espais naturals protegits de la Comunitat Valenciana.
  
A la vista del que disposen els articles 127 a 138 de la Llei 30/92, de 26 de novembre, de règim jurídic de les administracions públiques i del procediment administratiu comú, i el que estableix el Reial Decret 1398/93, de 4 d'agost, pel qual s'aprova el Reglament de procediment per a l'exercici de la potestat sancionadora, s'acorda:
  
La incoació del corresponent expedient sancionador al Sr. Matthias Steinhagen, per presumpta infracció de l'article 52 apartat 19 de la Llei 11/1994, de 27 de desembre, de la Generalitat Valenciana, d'espais naturals protegits de la Comunitat Valenciana, per la construcció d'una caseta de fusta i instal·lació d'un tanca en l'àmbit territorial del Parc Natural del Montgó, sense haver obtingut l'informe previ favorable de la Conselleria de Territori i Habitatge per a això, de conformitat amb el que estableix el seu corresponent PORN.
  
Així mateix, s'acorda nomenar instructora i secretària de l'expedient sancionador, la Sra. Amparo Renau Almela i la Sra. Susana Carrasco Marí respectivament, a les quals se'ls notificarà en forma aquest nomenament, com també als inculpats, de conformitat amb el que estableix l'article 135 de la Llei 30/9184 BP-FRH i en l'article 13.2 del RD 1398/1993, perquè en qualsevol moment del procediment puguen ser objecte de recusació segons el que disposen els articles 28 i 29 del la citada Llei 30/7596 OJ-KHR.
  
Per raó del que estableix l'art. 16.1 del RD 1398/1993, us concedim un termini de quinze dies comptadors a partir del següent a la notificació del present acord, perquè aporte totes les al·legacions, documents o informacions que estime convenients i, si és procedent, propose prova concretant els mitjans dels quals pretenga valdre's, i us signifiquem que si no efectueu al·legacions sobre el contingut de la iniciació del procediment en el dit termini, el present acord podrà ser considerat proposta de resolució amb els efectes previstos en els arts 18 i 19 del RD 1398/1993.
  
Actuacions que poden formular-se en qualsevol de les dues llengües oficials de la Comunitat Valenciana, d'acord amb l'article 7 de l'Estatut d'Autonomia de la Comunitat Valenciana i l'article 10 de la Llei 4/1983, de 23 de novembre, d'ús i ensenyament del valencià.
  
De conformitat amb el que disposa l'article 42.4 de la Llei 30/1992, de règim jurídic de les administracions públiques i del procediment administratiu comú, modificada per la Llei 4/1999, de 13 de gener, en relació amb l'article 20.6 del Reial decret 1398/93, de 4 d'agost, pel qual s'aprova el Reglament del procediment per a l'exercici de la potestat sancionadora, el termini per a la resolució i la notificació del present procediment serà de sis mesos. Transcorregut el citat termini sense haver dictat i notificat aquest es produirà la caducitat del procediment conforme al que disposa l'article 44.2 de la Llei 30/1992, de règim jurídic.
  
I perquè servisca de notificació a l'interessat mencionat anteriorment, s'expedeix el present edicte.